આનંદીબેનને પણ કામ કરવાની ઇચ્છા થતાં શહેરમાં મહેસાણાના મહિ‌લા ધારાસભ્ય સ્વ.શાંન્તાબેન પટેલ દ્વારા બનાવાયેલ વિસનગર ખાતે ચાલતા મહેસાણા વિકાસ ગૃહમાં નોકરી શરૂ કરી હતી. જેમાં મહિ‌લાઓના પ્રશ્નો સાંભળી તે પશ્રો શાંતાબેન સમક્ષ લઇ જવાની કામગીરી કરતા હતા મહેસાણા વિકાસ ગૃહમાં તેમણે બાર મહિ‌ના સુધી કામગીરી કરી હતી. ત્યાર બાદ અમદાવાદ મોહીનીબા વિદ્યાલયમાં ગણિત-વિજ્ઞાનની શિક્ષિકા તરીકે નોકરી લાગતાં તેઓ અમદાવાદ રહેવા ગયા હતા. વર્ષ 1967માં મોહિનીબા કન્યા શાળામાં શિક્ષિકા તરીકે કારકિર્દીની શરૂઆત કરી. પહેલાથી કાર્ય કરવાની ક્ષમતાથી તેઓ મોહિનીબા કન્યા શાળાના આચાર્ય તરીકે બઢતી પામ્યા.